
సీనియర్ దర్శకులు సాగర్ తాజాగా మెగాఫోన్ చేతబట్టి తెరకెక్కిస్తున్న చిత్రం ‘ప్రభాస్’. ఫార్చ్యూన్ మూవీస్ పతాకంపై రూపొందుతోంది. నితీశ్ రెడ్డి హీరోగా నటిస్తున్నారు. అశోక్, సతీశ్ రెడ్డి నిర్మాతలు.  ఈ చిత్రం ప్రారంభోత్సవం హైదరాబాద్లోని అన్నపూర్ణ స్టూడియోలో శుక్రవారం జరిగింది. సాగర్ మాట్లాడుతూ ‘‘నేను కొంత కాలం గ్యాప్ తీసుకుని చేస్తున్న డిఫరెంట్ జోనర్ చిత్రమిది. అన్ని వర్గాల ప్రేక్షకుల్నీ ఆకట్టుకుంటుంది. బాలనటుడిగా మనకు పరిచితుడైన నితీశ్ రెడ్డిని హీరోగా పరిచయం చేస్తున్నాను.  దీపావళి నుంచి షూటింగ్ మొదలుపెడతాం’’ అని అన్నారు. హీరో మాట్లాడుతూ ‘‘‘మగ మహారాజు’, ‘రేపటి పౌరులు’ సినిమాలో పి.ఎల్.నారాయణగారి కొడుకుగా నటించాను. ప్రస్తుతం కన్నడ, తమిళ్, మలయాళంలో హీరోగా చేస్తున్నాను’’ అని చెప్పారు. అమృత, నందిని నాయికలుగా నటిస్తున్నారు.

seanier darsakulu sagar taajaagaa megaphon chetabatti terakekkistunna chitram ‘prabhas’. fortune moovees pataakampai roopondutondi. niteesh reddi heeroga natistunnaaru. ashok, sateesh reddi nirmaatalu.  ee chitram praarambhotsavam hyderabadloni annapurna studiolo sukravaaram jarigindi. sagar maatlaadutuu ‘‘nenu kontha kaalam gyap teesukuni chestunna deferent jonar chitramidi. anni vargala prekshakulni aakattukuntundi. balanatudiga manaku parichitudaina niteesh reddini heeroga parichayam chestunnanu.  deepaavali nunchi shooting modalupedatam’’ ani annaru. heero maatlaadutuu ‘‘‘maga maharaju’, ‘repati pourulu’ cinemalo pi.el.narayanagari kodukugaa natinchaanu. prastutam kannada, tamil, malayaalamlo heeroga chestunnanu’’ ani cheppaaru. amruta, nandini naayikalugaa natistunnaaru.